Na temelju Pravilnika o financiranju javnih potreba Općine Karlobag (KLASA: 612-01/22-01/01, URBROJ: 2125-05-22-01, od datuma 01.03.2022.) Općinski Načelnik Općine Karlobag, dana 01.03.2024. godine objavljuje

**POZIV**

 **za predlaganje Programa javnih potreba Općine Karlobag**

**u područjima: predškolskog odgoja i obrazovanja, školstva, sporta,**

 **kulture i tehničke kulture, te udruga građana za 2024. godinu**

**I.**

Javne potrebe u području predškolskog odgoja i obrazovanja, školstva, sporta, kulture i tehničke kulture, udruge građana, zdravstvene zaštite i socijalne skrbi ( u daljnjem tekstu: javne potrebe), za koje se sredstva osiguravaju iz proračuna Općine Karlobag jesu djelatnosti i poslovi, akcije i manifestacije od interesa za Općinu Karlobag koje se programom utvrde kao javne potrebe.

**II.**

Za sredstva koja se osiguravaju u proračunu Općine Karlobag za 2024. godinu svoje programe mogu prijaviti ustanove, društva ili udruge koje ispunjavaju sljedeće uvjete:

1. Da je registrirano područje djelatnosti i djelovanja Općina Karlobag ili da ostvaruju programe ili projekte kojima se zadovoljavaju javne potrebe i interesi Općine Karlobag
2. Da ispunjavaju sve obveze propisane Zakonom o udrugama odnosno Zakonom o ustanovama
3. Da ostvaruju humanitarne programe od interesa za Općinu Karlobag, odnosno programe ili projekte koji pridonose razvitku i općem napretku Općine Karlobag, njenoj pozitivnoj promociji, pozitivnoj medijskoj vidljivosti te povećanju njenog položaja i ugleda
4. Da imaju registriranu djelatnost za koju se projektom ili programom javlja za sufinanciranje putem javnog poziva ili natječaja
5. Da su u slučaju prethodnog dobivanja financijskih sredstva iz Proračuna Općine Karlobag opravdali njihovo trošenje
6. Da imaju podmirene sve obveze prema Državnom proračunu i Općini Karlobag

**III.**

Prijedlozi programa moraju biti obrazloženi na način da konkretno održavaju aktivnosti i projekte koji predstavljaju interes za Općinu Karlobag, te moraju biti osmišljeni i usmjereni stvarnim potrebama i ljudima u zajednici te temeljeni na već postignutim rezultatima i pozitivnoj praksi udruge.

**IV.**

U obrazloženju prijedloga predlagatelji će dostaviti kratki i detaljan opis programa, mjesto i vrijeme održavanj programa, financijski plan, odnosno specificirani troškovnik za izvršavanje predloženog programa, u kojem će navesti podatke o ukupnim troškovima izvršenja programa, o dijelu sredstava koja osiguravaju iz vlastitih i drugih izvora, te o dijelu sredstava koja predlažu da ih osigura Općina Karlobag.

Iznose svih troškova treba iskazati u tekućim cijenama.

Uz obrazložene prijedloge, predlagatelji će za svaki program obavezno dostaviti podatke na posebnoj prijavnici koju mogu dobiti u Jedinstvenom upravnom odjelu Općine Karlobag ili na web stranici Općine Karlobag ([www.karlobag.hr](http://www.karlobag.hr)) .

Pozivaju se sve ustanove, udruge i druge organizacije u navedenim područjima da dostave prijedloge programa pripremljene u skladu sa sadržajem ovog poziva do 01.04.2024. godine na adresu:

 OPĆINA KARLOBAG

 JEDINSTVENI UPRAVNI ODJEL

 (Za program javnih potreba)

 Trg dr. Franje Tuđmana 2

 53288 Karlobag

Nepotpune, neobrazložene i financijskim planom nepotkrijepljene prijave neće se uzimati u razmatranje za dodjelu sredstava. Uz prijavu potrebno je navesti vremenski period ostvarivanja predloženog programa.

 OPĆINA KARLOBAG